Toshkentda yana 40 nafar bemor koronavirusdan tuzaldi. O‘zbekistonda sog‘ayganlar soni 4560 nafarga yetdi

Toshkentdagi Virusologiya ilmiy-tekshirish instituti klinikasida 28 nafar, shahar 1-son klinik shifoxonasida 12 nafar, jami 40 nafar koronavirus infeksiyasiga chalingan bemor 23-iyun kuni sog‘ayib, o‘z uyiga kuzatildi.
Sog‘liqni saqlash vazirligi matbuot xizmatining xabar berishicha, tuzalganlarning 21 nafari erkaklar, 19 nafari ayollar bo‘lib, yoshi kattasi 75 yoshli onaxon, yoshi kichigi esa 2020-yilda tug‘ilgan.
Endilikda Toshkent shahri va viloyatida ushbu kasallikdan sog‘ayganlar soni 2451 nafarga yetdi.
Shunday qilib, 23-iyun kun davomida 110 nafar koronavirus infeksiyasiga chalingan bemor tuzalib, hozirda mamlakat bo‘ylab sog‘ayganlar soni 4560 nafarni tashkil etmoqda.
Avvalroq O‘zbekistonda 23-iyun soat 17:00 holatiga ko‘ra, 35 kishida koronavirus aniqlanib, kasallanganlar soni 6535 nafarga yetgani xabar berilgandi. Shu kungacha kasallik asoratlaridan 19 nafar bemor vafot etgan.
  O‘zbekiston aholisida koronavirusga qarshi antitanani aniqlash bo‘yicha test o‘tkaziladi